Diari Oficial de la Generalitat Valenciana


Sumari del DOGV 6574, del 27-07-2011 (2011/8274)

RESOLUCIÓ de la Direcció General d'Obres Públiques, Projectes Urbans i Habitatge, de pèrdua de les ajudes concedides a l'associació Esp Foremp per al finançament de les actuacions de mediació en la formalització de contractes de lloguer d'habitatges realitzades com a agent de la Xarxa Lloga per al període 2010-2011, mitjançant la Resolució de data 2 de març de 2011 (DOCV núm. 6485, de 22.03.2011).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6574

Data del DOGV
:   27-07-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/8274


Data del document
:   05-07-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de la Direcció General d'Obres Públiques, Projectes Urbans i Habitatge, de pèrdua de les ajudes concedides a l'associació Esp Foremp per al finançament de les actuacions de mediació en la formalització de contractes de lloguer d'habitatges realitzades com a agent de la Xarxa Lloga per al període 2010-2011, mitjançant la Resolució de data 2 de març de 2011 (DOCV núm. 6485, de 22.03.2011). [2011/8274]  
  
1. Mitjançant l'Ordre 20/2010, de 27 de setembre, de la Conselleria de Medi Ambient, Aigua, Urbanisme i Habitatge, es convoquen i s'aproven les bases reguladores de les ajudes als agents de la Xarxa Lloga per a les activitats de mediació en la formalització de contractes de lloguer d'habitatges, per a facilitar l'accés a un habitatge digne als ciutadans realitzades en el període 2010-2011, publicada en el DOCV núm. 6371, de 7 d'octubre de 2010.  
La base quarta de l'annex determina entre les actuacions que són objecte de l'ajuda:  
"c) Assessorament en la formalització de contractes de lloguer i les seues incidències, i informació i assistència per a la sol·licitud de les ajudes oficials al lloguer."  
Per Resolució de 2 de març de 2011 de la directora general d'Habitatge i Projectes Urbans, de concessió d'ajudes al finançament de les actuacions de mediació en la formalització de contractes de lloguer d'habitatges realitzades pels agents de la Xarxa Lloga per al període 2010-2011 i de conformitat amb la base cinquena de l'annex de l'Ordre 20/2010, de 27 de setembre, es reconeix a l'associació Esp Foremp la mediació en la formalització de 160 contractes, i, per tant, una ajuda de 80.000 €.  
2. Posteriorment es rep en aquesta Direcció General d'Obres Públiques, Projectes Urbans i Habitatge una comunicació telefònica per part del responsable de l'oficina de la Xarxa Lloga a València, en la qual s'informa que el president de l'associació Esp Foremp ha ordenat remetre tots els expedients que fins a aquell moment s'estaven tramitant a l'oficina de València, a les seues oficines de Torremolinos i el tancament de l'oficina a València.  
A fi de constatar aquests punts, es remet una notificació al domicili social que consta com a seu de l'associació Esp Foremp, en l'expedient instruït i autoritzat per la Direcció General. En concret, es tramita la notificació al domicili del carrer de Russafa, 9 (notificació del tipus notificació de dues entregues); el primer intent es va realitzar l'11.03.2011 i el segon intent el 14.03.2011, amb el resultat d'absent en els dos casos.  
Es repeteix l'intent de notificació amb el mateix sistema al domicili del carrer de Russafa, 9 (notificació del tipus notificació de dues entregues); el primer intent es va realitzar el 14.04.2011 i el segon intent el 17.04.2011, amb el resultat d'absent en els dos casos.  
De conformitat amb el que disposa l'article 59.5 de la Llei 30/1992, de 26 de novembre, reguladora del procediment administratiu comú, amb data 25.05.2011 es publica en el DOCV (núm. 6528) la notificació de requeriment de documentació per al pagament de l'ajuda concedida mitjançant la Resolució de 2 de març de 2011, de la directora general d'Habitatge i Projectes Urbans, de concessió d'ajudes al finançament de les actuacions de mediació en la formalització de contractes de lloguer d'habitatges realitzades pels agents de la Xarxa Lloga per al període 2010-2011, on es concedeix el termini de 10 dies hàbils comptadors des de l'endemà de la publicació del requeriment. Aquest termini acabava el 08.06.2011.  
De la mateixa manera, amb data 28 de març de 2011 la responsable del Servei de Coordinació de la Xarxa, juntament amb personal d'aquest, es presenten a les dependències de l'associació Esp Foremp, sítia al carrer Russafa, 9, a les quals no poden accedir ja que no respon ningú, i es comprova que en aquest domicili ha desaparegut tota referència a l'associació Esp Foremp, per a la constatació dels punts següents:  
- No consta placa identificativa com a agent de la Xarxa Lloga.   
- En la bústia no figura el nom de l'entitat.   
La responsable de coordinació de la Xarxa Lloga elabora el corresponent informe, el qual trasllada a l'Àrea de Gestió i Coordinació de la Direcció General d'Obres Públiques, Projectes Urbans i Habitatge   
  
3. L'Ordre 15/2010, de 30 de juliol, de la Conselleria de Medi Ambient, Aigua, Urbanisme i Habitatge, per la qual es crea i regula la Xarxa Lloga, en l'article 4.1.d), estableix entre els serveis que presta la Xarxa Lloga:  
"Mediació entre les parts, formalització del contracte d'arrendament i solució de possibles conflictes i incidències que puguen sorgir durant la vigència d'aquest."  
L'art. 5.1. estableix, entre els requisits i obligacions dels agents de la Xarxa Lloga:  
"a) Disponibilitat de locals o espai preparat per a la ubicació de l'oficina de l'agent. Al local s'ha d'identificar amb caràcter propi i diferenciat el servei que presta com a agent.  
b) Disponibilitat de personal qualificat per a responsabilitzar-se i atendre els ciutadans."  
I en el punt 2 d'aquest article es regulen els compromisos que assumeixen els agents, entre els quals es troben:  
"d) Tramitar els contractes de lloguer seguint els criteris establits per la Direcció General d'Habitatge i Projectes Urbans.  
e) Fer el seguiment de la bona utilització de l'habitatge i de les incidències que sorgisquen durant la vigència del contracte.  
j) Comunicar a la unitat coordinadora de la Direcció General d'Habitatge i Projectes qualsevol canvi de seu o personal."  
4. D'altra banda, l'Ordre 20/2010, de 27 de setembre, de la Conselleria de Medi Ambient, Aigua, Urbanisme i Habitatge, per la qual es convoquen i s'aproven les bases reguladores de les ajudes als agents de la Xarxa Lloga per a les activitats de mediació realitzades en el període 2010-2011, en la base catorze, estableix entre les causes de pèrdua o minoració de l'ajuda:  
"1. Tota alteració de les condicions tingudes en compte per a la concessió de l'ajuda pot donar lloc a la modificació de la resolució de concessió i, si és procedent, a la pèrdua del dret al cobrament total o parcial de la subvenció.  
2. Igualment, si el beneficiari incompleix els requisits i les condicions que van donar lloc a l'atorgament de l'ajuda, com també la falta de justificació o la justificació insuficient de l'ajuda concedida en el termini establit a aquest efecte, com també la concurrència d'altres causes recollides per l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció."  
Per això, resolc  
  
Únic  
La pèrdua del dret al cobrament total de l'ajuda concedida a l'associació Esp Foremp mitjançant la Resolució de 2 de març de 2011, de la directora general d'Habitatge i Projectes Urbans, de concessió d'ajudes al finançament de les actuacions de mediació en la formalització de contractes de lloguer d'habitatges realitzades pels agents de la Xarxa Lloga per al període 2010-2011, per import de 80.000 €.  
  
Segons el que disposen els articles 107, 116, 117 de la Llei 30/1992, de règim jurídic de les administracions públiques i del procediment administratiu comú i els articles 10, 14, 46 de la Llei 29/1998, reguladora de la jurisdicció contenciosa administrativa, aquest acte que posa fi a la via administrativa pot ser recorregut potestativament en reposició o bé es pot plantejar directament recurs contenciós administratiu en els terminis i davant dels òrgans que s'indiquen a continuació:   
  
a) El recurs de reposició pot interposar-se davant de la consellera d'Infraestructures, Territori i Medi Ambient en el termini d'un mes comptador des de l'endemà de la notificació.  
b) El recurs contenciós administratiu pot de presentar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació.  
  
València, 5 de juliol de 2011.- El director general d'Obres Públiques, Projectes Urbans i Habitatge: Vicente Domine Redondo.